Contents

# Udalosti

Určuje priradenie udalostí pre aktuálny ovládací prvok alebo dialógové okno. Dostupné udalosti závisia na druhu ovládacieho prvku.

## Pri zameraní

Táto udalosť nastane, ak ovládací prvok získa zameranie.

## Pri strate zamerania

Táto udalosť nastane, ak ovládací prvok stratí zameranie.

## Klávesa stlačená

Táto udalosť nastane, ak používateľ stlačí klávesu, zatiaľ čo je ovládací prvok aktívny.

## Klávesa uvoľnená

Táto udalosť nastane, ak používateľ uvoľní klávesu, kým je ovládací prvok aktívny.

## Zmenené

Táto udalosť nastane, ak ovládací prvok stratí zameranie a obsah ovládacieho prvku sa zmenil.

## Text bol zmenený

Táto udalosť nastane, ak zadáte alebo upravíte text v textovom poli.

## Zmena stavu položky

Táto udalosť nastane, ak sa zmení stav ovládacieho prvku, napríklad zo zaškrtnutého na nezaškrtnutý.

## Myš vnútri

Táto udalosť nastane, ak ukazovateľ myši vstúpi do ovládacieho prvku.

## Myš sa pohla spolu so stlačeným klávesom

Táto udalosť nastane pri pohybe myši a podržaní klávesy.

## Posun myši

Táto udalosť nastane, ak sa myš presunie cez ovládací prvok.

## Stlačené tlačidlo myši

Táto udalosť nastane pri stlačení tlačidla myši, ak je ukazovateľ myši na ovládacom prvku.

## Uvoľnené tlačidlo myši

Táto udalosť nastane pri uvoľnení tlačidla myši, ak je ukazovateľ myši na ovládacom prvku.

## Myš von

Táto udalosť nastane, ak ukazovateľ myši opustí ovládací prvok.

## Pri úprave

Táto udalosť nastane, ak sa začne hýbať posuvníkom.